钦定古今图书集成/明伦汇编/氏族典/第377卷 > 《凌迪知万姓统谱》 > 孔佥
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔佥

按《南史孔佥传》：“佥，会稽山阴人。少师事何引，通《五经》，
尤明《三礼》《孝经》《论语》，讲说并数十篇，生徒亦数百人。
三为《五经》博士，后为海盐、山阴二县令。佥儒者，不长
政术，在县无绩。太清乱，卒于家。子淑元，颇涉文学，官
至太学博士。佥兄子元素，又善《三礼》，有盛名，早卒。”